CELEX: 62010CA0240
Language: el
Date: 2011-09-15 00:00:00
Title: Υπόθεση C-240/10: Απόφαση του Δικαστηρίου (τέταρτο τμήμα) της 15ης Σεπτεμβρίου 2011 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Cathy Schulz-Delzers, Pascal Schulz κατά Finanzamt Stuttgart III (Ελεύθερη κυκλοφορία των προσώπων — Απαγόρευση των διακρίσεων και ιθαγένεια της Ένωσης — Φόρος εισοδήματος — Συνυπολογισμός των επιδομάτων εκπατρισμού στο πλαίσιο υπολογισμού του εφαρμοστέου επί των λοιπών εισοδημάτων φορολογικού συντελεστή κατ’ εφαρμογή μιας προοδευτικής φορολογικής κλίμακας — Συνυπολογισμός των επιδομάτων που χορηγούνται σε δημόσιους υπαλλήλους άλλου κράτους μέλους οι οποίοι ασκούν τα καθήκοντά τους επί του εθνικού εδάφους — Μη συνυπολογισμός των επιδομάτων που χορηγούνται σε δημόσιους υπαλλήλους άλλου κράτους μέλους οι οποίοι ασκούν τα καθήκοντά τους εκτός του εθνικού εδάφους — Συμβατότητα)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/9
            
         Απόφαση του Δικαστηρίου (τέταρτο τμήμα) της 15ης Σεπτεμβρίου 2011 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Cathy Schulz-Delzers, Pascal Schulz κατά Finanzamt Stuttgart III
   (Υπόθεση C-240/10) (1)
   
   (Ελεύθερη κυκλοφορία των προσώπων - Απαγόρευση των διακρίσεων και ιθαγένεια της Ένωσης - Φόρος εισοδήματος - Συνυπολογισμός των επιδομάτων εκπατρισμού στο πλαίσιο υπολογισμού του εφαρμοστέου επί των λοιπών εισοδημάτων φορολογικού συντελεστή κατ’ εφαρμογή μιας προοδευτικής φορολογικής κλίμακας - Συνυπολογισμός των επιδομάτων που χορηγούνται σε δημόσιους υπαλλήλους άλλου κράτους μέλους οι οποίοι ασκούν τα καθήκοντά τους επί του εθνικού εδάφους - Μη συνυπολογισμός των επιδομάτων που χορηγούνται σε δημόσιους υπαλλήλους άλλου κράτους μέλους οι οποίοι ασκούν τα καθήκοντά τους εκτός του εθνικού εδάφους - Συμβατότητα)
   2011/C 319/14
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   Cathy Schulz-Delzers, Pascal Schulz
   
      κατά
   
   Finanzamt Stuttgart III
   
      Αντικείμενο
   
   Αίτηση για την έκδοση προδικαστικής αποφάσεως — Finanzgericht Baden-Württemberg — Ερμηνεία των άρθρων 18, 21 και 45 ΣΛΕΕ — Εθνική νομοθετική ρύθμιση που απαλλάσσει από τον φόρο εισοδήματος τα επιδόματα εκπατρισμού που καταβάλλονται στους έχοντες φορολογική υποχρέωση που εργάζονται σε ημεδαπό νομικό πρόσωπο δημοσίου δικαίου και λαμβάνουν για την εργασία τους μισθό από ημεδαπό δημόσιο ασφαλιστικό ταμείο — Δεν προβλέπεται τέτοια φορολογική απαλλαγή για τα επιδόματα που καταβάλλει ένα νομικό πρόσωπο δημοσίου δικαίου άλλου κράτους μέλους στους υποχρέους που εργάζονται στην ημεδαπή και λαμβάνουν για την εργασία τους μισθό από δημόσιο ασφαλιστικό ταμείο του άλλου αυτού κράτους μέλους.
   
      Διατακτικό
   
   Το άρθρο 39 ΕΚ έχει την έννοια ότι δεν αντίκειται σε διάταξη, όπως αυτή του άρθρου 3, σημείο 64, του νόμου περί φορολογίας εισοδήματος (Einkommensteuergesetz), δυνάμει της οποίας επιδόματα όπως τα επίμαχα στην κύρια δίκη, τα οποία χορηγούνται σε δημόσιο υπάλληλο κράτους μέλους που εργάζεται σε άλλο κράτος μέλος προς αντιστάθμιση της απώλειας αγοραστικής δυνάμεως στον τόπο διορισμού, δεν λαμβάνονται υπόψη για τον καθορισμό του εφαρμοστέου στο πρώτο κράτος μέλος φορολογικού συντελεστή επί των λοιπών εισοδημάτων του φορολογούμενου ή της/του συζύγου του/της, ενώ ανάλογα επιδόματα χορηγούμενα σε δημόσιο υπάλληλο του άλλου αυτού κράτους μέλους, ο οποίος εργάζεται στο έδαφος του πρώτου κράτους μέλους, λαμβάνονται υπόψη για τον καθορισμό του φορολογικού αυτού συντελεστή.
   
      (1)  ΕΕ C 221 της 14.8.2010.